Ilveslinna

Ilveslinna on arkkitehti W. G. Palmqvistin suunnittelema klassistinen kivirakennus Jämsän Jämsänkoskella.

 Arkkitehtuuri 
Ilveslinnan rakennuttajana toimi kenraali Rudolf Walden ja rakennustöistä vastasi tamperelainen rakennusliike Tähtinen & Sola. Linnamainen torniosa ja parvekkeet antavat rakennukselle omintakeisen ilmeen. Ilveslinnan sisäinteriöörin päätilana on suuri tapahtumasali.

Ilveslinnan ilves-reliefin suunnitteli kuvanveistäjä Viktor Jansson.

 Historia 
Ilveslinnan edeltäjä oli punatiilinen paperitehtaan tuotantorakennus, joka oli muutettu seurantaloksi 1930-luvulla. Berndt Blomin suunnittelema tiilirakennus paloi vuonna 1936, ja tilalle päätettiin rakentaa uusi seurantalo. Ilveslinnan rooli Jämsänkosken harrastustoiminnan historiassa on ollut merkittävä. Jatkosodan lopussa se toimi myös sodassa haavoittuneiden hoitopaikkana. Muun muassa Viljam Pylkäs oli sotasairaalan hoidettavana puoli vuotta. UPM myi Ilveslinnan 2015 yksityiselle yritykselle. Syksyllä 2018 rakennus siirtyi huutokaupalla soinilaisen yrittäjän omistukseen. Ilveslinna Oy haettiin konkurssiin tammikuussa 2019.Ilveslinna Oy asetettiin konkurssiin – mutta itse linna jatkaa elämää uuden omistajan käsissä Viitattu 5.1.2024

Nykyhetket
Vuonna 2024 Ilveslinna myytiin paimiolaisyrittäjälle ja uudelleen vuonna 2025 entiselle tangokuninkaalle Teijo Lindströmille.https://yle.fi/a/74-20117654 Sitä ennen rakennuksen omisti ylöjärveläinen yrittäjä Matti Ylitalo, jonka yritys Jämsänkosken Linna Oy ei kuitenkaan saanut itseään verohallinnon arvonlisäverovelvollisten ja ennakkoperintärekisteriin.Ilveslinnassa olisi yrittäjän mukaan kaikki valmiina toimintaa varten, mutta yllättävä mutka viivästyttää avaamista: ”Kaikkea olen yrittäjäurani aikana nähnyt, mutta en tällaista”Viitattu 5.1.2024 Linna tuli ennen joulua 2023 uudelleen myyntiin.Jämsänkosken maamerkki on jälleen myynnissä – yrittäjä osti Ilveslinnan kesällä ja suunnitteli vielä syksyllä ravintolaa Viitattu 5.1.2024 Vuonna 2024 linnassa toimi kahvila ja sekä kaksi museohuonetta. Linna myytiin alennetulla hinnalla syksyllä 2024.Ilveslinna jälleen myynnissä; s. A13; Aamulehti 21.8.2024

 Sijainti 
Ilveslinna sijaitsee lounaaseen viettävällä puistomaisella rinteellä välittömästi Jämsänkosken liikekeskustan lounaispuolella. Se kuuluu Jämsänkosken teollisuusympäristöön, jonka Museovirasto on määritellyt valtakunnallisesti merkittäväksi rakennetuksi kulttuuriympäristöksi.

Patalankoski, jonka kautta Kankarisveden ja Koskikeskisen vedet virtaavat Jämsänjokeen ja edelleen Päijänteeseen, sijaitsee Ilveslinnan länsipuolella. Patalankosken keskellä on pieni saari, jonne on kävelysiltayhteys Ilveslinnan edustalta. Saaressa sijaitsee kivinen talvi- ja jatkosodan muistomerkki. UPM:n tehdasalue sijaitsee välittömästi Ilveslinnan lounaispuolella.

Yhdystie 6040 kulkee Ilveslinnan itäpuolitse. Jämsän keskusta sijaitsee kuutisen kilometriä Ilveslinnasta etelään. Etäisyys Ilveslinnasta Himoksen lomakylään on maanteitse noin neljätoista kilometriä. Reitti muodostuu yhdystiestä 6040 ja valtatiestä 9 ja kulkee Jämsän keskustan kautta.

Lähteet

Aiheesta muualla
Maaseudun tulevaisuus: Ilveslinna sai uuden elämän: Paperitehtaan juhlatilassa vietetään nyt häitä ja hautajaisia (19.9.2016)
Jämsän Seutu: Ilveslinna saatiin vihdoin myydyksi – "Olemme tyytyväisiä, että kauppa syntyi" (5.11.2018) 

Luokka:Jämsän rakennukset ja rakennelmat
Luokka:W. G. Palmqvistin suunnittelemat rakennukset